วิกิพีเดีย:ความโดดเด่น (ลักษณะทางภูมิศาสตร์)

ความโดดเด่นในวิกิพีเดียเป็นการรวมกฎเกณฑ์โดยยึดจากความเหมาะสมในการเป็นสารานุกรมของหัวข้อของบทความ ลักษณะทางภูมิศาสตร์ก็เข้าเกณฑ์ความโดดเด่นทั่วไปโดยสันนิษฐานแต่ก็ไม่ได้ทั้งหมด ความโดดเด่นของลักษณะทางภูมิศาสตร์ (สถานที่ ถนน สิ่งก่อสร้าง ฯลฯ) ก็อาจเกิดข้อสงสัย
เกณฑ์นี้เป็นการสรุปความเห็นพ้องที่มีอยู่โดยรวมเกี่ยวกับความโดดเด่นของลักษณะทางภูมิศาสตร์และให้แนวทางการให้ข้อมูลเกี่ยวกับลักษณะทางภูมิศาสตร์ในวิกิพีเดีย

**ขอบเขต**
จุดประสงค์ของแนวทางนี้ ลักษณะทางภูมิศาสตร์คือสิ่งต่าง ๆ ที่คงทนถาวรหรือสถานที่ทางประวัติศาสตร์บนโลก หรือสถานที่ทางธรรมชาติหรือสร้างขึ้นมา
แนวทางนี้ไม่รวมถึงลักษณะทางภูมิศาสตร์ในงานที่แต่งขึ้นมาหรือวัตถุทางดาราศาสตร์
ประเทศจำลองไม่รวมอยู่ในแนวทางนี้ ให้พิจารณาเกณฑ์ความโดดเด่นทั่วไปแม้จะเข้าข่ายสถานที่ทางภูมิศาสตร์

**แหล่งข้อมูล**
แนวทางนี้ไม่ใช้แผนที่และตารางข้อมูลเพื่อยืนยันความโดดเด่นของหัวเรื่อง เพราะแหล่งข้อมูลเหล่านี้มักให้ข้อมูลเพียงแค่ว่าสิ่งเหล่านั้นมีอยู่จริง อีกทั้งก็มักไม่ให้ข้อมูลที่สามารถพิสูจน์ยืนยันได้
ในทางกลับกันแหล่งข้อมูลแหล่งข้อมูลที่อธิบายสิ่งต่าง ๆ  แทนการเอ่ยเพียงเล็กน้อย ก็ถือว่าแสดงความโดดเด่นได้
แหล่งข้อมูลที่ไม่น่าเชื่อถือ เช่น เฟซบุ๊กและบล็อกต่าง ๆ หรือวิดีโอในยูทูบก็ควรหลีกเลี่ยงในการใช้เพื่อยืนยันความโดดเด่น

**สถานที่**
 สถานที่ที่มีประชากรที่ได้รับรองทางกฎหมาย โดยทั่วไปแล้วจะสันนิษฐานว่ามีความโดดเด่นแม้ว่าจะมีประชากรต่ำมาก หรือแม้แต่สถานที่รกร้าง ไม่มีคนอยู่อาศัย ก็ถือว่ามีความโดดเด่น เพราะความโดดเด่นนั้นได้มีการล้อมกรอบโดยประวัติศาสตร์ของสถานที่นั้นแล้ว มีหนึ่งข้อยกเว้นคือเขตสำมะโน (Census tract) ยังไม่ถือว่ามีความโดดเด่น :en:WP:GNIS และ GEONet Names Server ยังไม่ถือว่า "ได้รับรองทางกฎหมาย" และยังไม่ถือเป็นสถานที่ที่มีประชากรอย่างมั่นคง- สถานที่ที่มีประชากรที่ยังไม่ได้รับรองทางกฎหมาย ให้พิจารณาเป็นรายกรณีโดยดูจากเกณฑ์ความโดดเด่นทั่วไป ตัวอย่างเช่น สวนการค้า หมู่บ้านจัดสรร ภูมิภาคของรัฐที่ยังไม่เป็นทางการ ย่านไม่เป็นทางการ ฯลฯ สิ่งเหล่านี้ให้พิจารณาเป็นรายไป โดยพิจารณาจากการกล่าวถึงที่ไม่ใช่เกร็ดเล็กเกร็ดน้อยจากสื่ออิสระหลายแหล่ง หากบทความใดในวิกิพีเดียไม่สามารถหาแหล่งที่มาได้ ข้อมูลของสถานที่ไม่เป็นทางการนี้ควรรวมเข้ากับบทความอื่นอย่างเช่น สถานที่ที่มีประชากรที่ได้รับรองทางกฎหมายหรือเขตการปกครองที่สถานที่นั้นตั้งอยู่- ภูมิภาคที่มีข้อพิพาท ให้พิจารณาเป็นรายกรณี ความโดดเด่นในวิกิพีเดียมีความอิสระต่อการอ้างด้านกฎหมาย ในบางครั้งจะมีความเหมาะสมกว่าหากจะรวมเข้ากับบทความที่ใหญกว่าในหัวข้อเกี่ยวกับเขตแดนอันมีข้อพิพาทหรือการเคลื่อนไหวทางการเมือง - สถานที่ทางธรรมชาติที่มีชื่อ มักมีความโดดเด่น โดยมีการให้ข้อมูลนอกเหนือจากสถิติหรือพิกัดทางภูมิศาสตร์ที่บ่งบอกว่ามีอยู่จริง เช่น ภูเขา ทะเลสาบ ลำน้ำ เกาะ ฯลฯ มีการให้แหล่งข้อมูลพอสมควรเพื่อยืนยันว่ามีเนื้อหาที่พิสูจน์ยืนยันได้สำหรับการเป็นบทความสารานุกรม หากบทความใดไม่สามารถหาแหล่งข้อมูลได้ ข้อมูลลักษณะทางภูมิศาสตร์นั้นก็ควรรวมไปอยู่ในบทความที่สถานที่นั้นตั้งอยู่แทน ตัวอย่างเช่น เกาะในแม่น้ำที่ไม่ให้ข้อมูลอะไรนอกเหนือจากชื่อและสถานที่ตั้ง

**อาคารและสิ่งก่อสร้าง**
ลักษณะทางภูมิศาสตร์ที่สร้างขึ้นมาที่มีการกล่าวถึงจากแหล่งข้อมูลที่น่าเชื่อถือพอสมควร อาจไม่ถือว่ามีความโดดเด่นเสมอไป สิ่งต่าง ๆ ที่สร้างโดยมนุษย์แล้วปรากฏเพียงบนแผนที่หรือสมุดรายชื่อ ก็ไม่เป็นหัวข้อที่มีความโดดเด่นพอ- สถานที่ที่สร้างขึ้นโดยมนุษย์ ที่ได้รับการยกสถานะอย่างเป้นทางการเป็นโบราณสถานหรือมรดกของชาติหรือได้รับการคุ้มครองอื่น ๆ ในระดับชาติ และให้ข้อมูลที่สามารถตรวจสอบได้ ไม่ได้ให้ข้อมูลเพียงแค่สถิติพื้นฐาน ให้ถือว่ามีความโดดเด่น- อาคารอยู่อาศัยและพัฒนาเพื่อการค้า อาจมีความโดดเด่นในแง่ของประวัติศาสตร์ สังคม การค้า หรือความสำคัญทางสถาปัตยกรรม โดยให้ข้อมูลครอบคลุมเชิงลึกจากแหล่งข้อมูลที่เชื่อถือได้ จากแหล่งข้อมูลบุคคลที่สาม ให้ถือว่ามีความโดดเด่น- สิ่งที่สร้างโดยมนุษย์ที่เกี่ยวข้องกับระบบสาธารณูปโภค (เช่น สะพาน เขื่อน) อาจมีความโดดเด่นภายใต้เงื่อนไขความโดดเด่นทั่วไป หากความโดดเด่นไม่ชัดเจน ให้เปลี่ยนทางหน้าที่มีหัวข้อกว้างกว่าหรือสถานที่นั้นตั้งอยู่ เช่นเปลี่ยนทางไปที่หน้าถนนหลักที่มีความโดดเด่น

**ถนน**
โครงข่ายถนนระหว่างประเทศ ระบบทางหลวงอินเตอร์สเตต ทางหลวงรัฐ โดยทั่วไปมีความโดดเด่น ส่วนถนนในเขตการปกครอง ถนนในภูมิภาค ถนนท้องถิ่น มอเตอร์เวย์และอื่น ๆ อาจถือได้ว่ามีความโดดเด่น หากหัวข้อนั้นมีการกล่าวถึงโดยแหล่งข้อมูลทุติยภูมิหลายแหล่ง ให้เนื้อหาครอบคลุมอย่างสำคัญจากแหล่งข้อมูลอิสระที่น่าเชื่อถือในหัวข้อนั้น ๆ

**ความโดดเด่นไม่สามารถสืบทอดได้**
สถานที่ทางภูมิศาสตร์ไม่สามารถส่งต่อความโดดเด่นให้แก่องค์การ บุคคล หรือเหตุการณ์ใด ๆ ได้

**อ้างอิง**
หมวดหมู่:แนวปฏิบัติด้านความสำคัญของเนื้อหา